KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. június 23-i ülésére)

TÁRGY: 
A KÖZOKTATÁSI INTÉZMÉNYEKBEN FIZETENDŐ TÉRÍTÉSI- ÉS TANDÍJ MÉRTÉKÉRŐL SZÓLÓ 9/1994. (VI.30.) ÖNKORMÁNYZATI RENDELET MÓDOSÍTÁSA 

A közoktatási intézményekben fizetendő térítési- és tandíj mértékéről szóló 9/1994. (VI.30.) önkormányzati rendelet (a továbbiakban: Tr.) 1994. szeptember 1-i hatályba lépése óta Kiskőrös Város oktatási életében számtalan változás következett be.

Kiskőrös Város Képviselő-testülete a 90/2007. sz. határozatában a kötelező önkormányzati feladatnak minősülő az óvodai nevelés, az általános iskolai oktatás, továbbá a nemzeti és etnikai kisebbséghez tartozók óvodai nevelése és az általános iskolai nevelés és oktatás feladatát, valamint az alapfokú művészetoktatás kivételével az önként vállalt közoktatási feladatok ellátását 2007. augusztus 1. napjával a Kiskőrösi Többcélú Kistérségi Társulásnak átadta, valamint Városi Gazdasági Hivatalt megszűntette.
Tekintettel arra, hogy a közoktatási feladatokat ellátó intézmények közül már csak a Városi Alapfokú Művészetoktatási Intézmény, mint önállóan gazdálkodó teljes jogkörű költségvetési szervnek minősülő intézmény tartozik Kiskőrös Város Önkormányzatának fenntartása alá, indokoltnak tartom a fenti, 9/1994. (VI.30.) Önk. rendelet módosítását.

Az intézményi átalakulás mellett a közoktatásról szóló 1993. évi LXXIX. törvény (a továbbiakban: Közokt. tv.) módosítása miatt 2010. szeptember 1. napjától megváltozik a térítési díj tanévenként, szakmai feladatra – a tanévkezdéskor számított – folyó kiadások egy tanulóra jutó hányada.
A fentiek alapján javaslom, hogy a Képviselő-testület a közoktatási intézményekben fizetendő térítési- és tandíjmértékéről szóló 9/1994. (VI. 30.) önkormányzati rendeletet a tervezetben foglaltak szerint módosítsa.

Kiskőrös, 2010. június 9.
Domonyi László sk.
polgármester
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

…./2010. (       ) önkormányzati rendelete

a közoktatási intézményekben fizetendő 

térítési- és tandíj mértékéről szóló
9/1994. (VI. 30.) önk. rendelet módosításáról

(Tervezet)

Kiskőrös Város Képviselő-testülete a közoktatásról szóló 1993. évi LXXIX. tv. (a továbbiakban: Közokt. tv.) 117. §. (2) és (4) bekezdésében foglalt felhatalmazás alapján a következőket rendeli el:

1. §.

A 9/1994. (IV. 30.) önk. rendelet (a továbbiakban: Tr.) 1. §-a helyébe a következő rendelkezés lép:

„1. §. 
A rendelet hatálya Kiskőrös Város Önkormányzata által fenntartott alapfokú művészetoktatási intézményre (a továbbiakban: intézmény) terjed ki.”

2. §.

A Tr. 2. §-a helyébe a következő rendelkezés lép:

„2. §. A Képviselő-testület az intézményben a Közokt. tv. 115. §-ában meghatározott szolgáltatások igénybevétele esetén fizetendő térítési díj mértékét az alábbiak szerint állapítja meg:

a) 
Az alapfokú művészetoktatási intézményben a zeneművészeti és a többi művészeti ág oktatásában résztvevő tizennyolc éven aluli tanulóknak a szakfeladatra jutó folyó kiadások egy tanulóra jutó hányadának:

- 
7 %-a 
4,51 tanulmányi átlag felett

- 
8 %-a 
4,01-4,50 tanulmányi átlagig

- 
9 %-a 
351 - 4,00 tanulmányi átlagig

- 
10%-a
3,50  tanulmányi átlag  alatt.

b)
Az alapfokú művészetoktatási intézmény oktatásában résztvevő tizennyolc éven felüli, de huszonkettő éven aluli tanulók esetében a szakfeladatra jutó folyó kiadások egy tanulóra jutó hányadának: 

- 
15 %-a 
4,51 tanulmányi átlag felett

- 
16 %-a 
4,01-4,50 tanulmányi átlagig

- 
17 %-a 
351 - 4,00 tanulmányi átlagig

- 
18 %-a
3,50 tanulmányi átlag  alatt.”

3. §.

A Tr. 4. §-a helyébe a következő rendelkezés lép:

„4. §. (1)
Az adott évben fizetendő térítési díjat és tandíjat az intézmény vezetője az önkormányzat éves költségvetéséről szóló rendeletének kihirdetését követő 60 napon belül köteles az intézmény költségvetése alapján kiszámítani és közzétenni.

          (2) A térítési díj és a tandíj befizetésére, visszafizetésére vonatkozó szabályokat az intézmény házirendjében kell meghatározni.”

4. §.

A Tr. 5. §-a helyébe a következő rendelkezés lép:

„5. §.
(1) A tandíj az alapfokú művészetoktatásban, a Közokt tv. 115. §. (1) bek. c) pontjában meghatározottakat meghaladó tanórai foglalkozás esetén a szakmai feladatra a tanévkezdéskor számított folyó kiadások egy tanulóra jutó hányadának:

- 8 %-a 
4,51 tanulmányi átlag felett

- 9 %-a 
4,01-4,50 tanulmányi átlagig

- 10%-a 
4,00 tanulmányi átlag alatt.


(2) A halmozottan hátrányos helyzetű, a testi, az érzékszervi, az enyhe illetve a középsúlyos értelmi fogyatékos és az autista tanulóktól tandíj illetve térítési díj nem szedhető, a hátrányos helyzetű tanulót térítésidíj-mentesség illeti meg.


(3) A (2) bekezdésben foglalt mentességek annak megfelelő igazolásával vehetők igénybe.”

5. §.

(1) Ez a rendelet 2010. szeptember 1. napján lép hatályba, egyidejűleg hatályát veszti a Tr. 3. §-a. 

(2) Ez a rendelet a hatályba lépését követő napon hatályát veszti.

